בית האחריות

בית האחריות (באנגלית: House of Responsibility; בגרמנית: Haus der Verantwortung - HRB) בבראונאו אם אין היה הצעה להקמת מקום מפגש בין-לאומי ומרכז למידה בבית הולדתו של אדולף היטלר. הרעיון נהגה על ידי ד"ר אנדריאס מייזלינגר, מייסד עמותת "שירות הזיכרון" (Gedenkdienst) ויו"ר השירות האוסטרי בחו"ל, במטרה ליצור מרחב שבו צעירים ממדינות, דתות ותרבויות שונות יוכלו להיפגש ולפתח פרויקטים הסובבים סביב מושג האחריות בהקשרי העבר, ההווה והעתיד.

על אף התמיכה במיזם, במאי 2023 הוחלט על ידי ממשלת אוסטריה כי המבנה יהפוך לבית ספר להכשרת קציני משטרה בתחום זכויות האדם. החלטה זו הובילה לביטול רעיון "בית האחריות" במתכונתו המקורית.

 היסטוריה 
המבנה ברחוב Salzburger Vorstadt 15 בבראונאו אם אין, הוא בית עירוני  עתיק (Bürgerhaus) שגרעינו המקורי מתוארך למאה ה-17. המבנה מעוצב בסגנון בידרמאייר (Biedermeier) ומוגדר כאתר לשימור כחלק מהמרכז ההיסטורי של העיר. במאה ה-19 שימש המבנה כפונדק ובית הארחה בשם "Zum braunen Hirschen" (אצל הצבי החום), שכלל מבשלת בירה בקומת הקרקע ודירות להשכרה בקומות העליונות. הוריו של אדולף היטלר, אלוייס וקלרה, שכרו דירה בקומה השנייה של המבנה בשל עבודתו של אלוייס כפקיד מכס בגבול הסמוך. היטלר נולד שם ב-20 באפריל 1889 וחי בו שבועות ספורים בלבד לפני שהמשפחה עברה לכתובת אחרת בעיר.  

בשנת 1938 רכש מרטין בורמן את הבית עבור המפלגה הנאצית. הוא הוסב למרכז תרבות שכלל גלריית אמנות וספרייה ציבורית, וחלקים ממנו נהרסו כדי ליצור מקום למצעדים צבאיים. עם שחרור העיר ב-1945, כוחות אמריקאיים מנעו מחיילים גרמנים לפוצץ את המבנה. בהמשך הוא שימש זמנית להצגת תערוכה על מחנות הריכוז. החל מ-1952 שכרה ממשלת אוסטריה את המבנה. הוא שימש לאורך השנים כספרייה ציבורית (עד 1965), כבנק, כבית ספר טכני, ומשנת 1977 ועד 2011 פעל בו מרכז יום וסדנאות לאנשים עם מוגבלויות ("Lebenshilfe"). המבנה היה בבעלות פרטית של משפחת פומר (Pommer) מ-1912, אך לאחר שנים של מחלוקת משפטית וחוסר שימוש במבנה מאז 2011, הפקיעה ממשלת אוסטריה את הנכס בשנת 2016 כדי למנוע ממנו להפוך למוקד עלייה לרגל לנאו-נאצים.  

לאחר שמפלגת החירות האוסטרית תחת הנהגתו של יורג היידר הצטרפה לממשלה בראשית שנת 2000, העיתון "Braunauer Rundschau" החל באיסוף חתימות תחת המוטו "Braunau setzt ein Zeichen" (בראונאו מציבה סימן). אנדראס מייסלינגר, היסטוריון אוסטרי ומייסד השירות הזיכרון (Gedenkdienst) ו"ימי ההיסטוריה העכשווית של בראונאו", הגיב לקריאה והציע להקים את "בית האחריות" בבית שבו נולד אדולף היטלר. ה-"Braunauer Rundschau" הציג את הרעיון של אנדראס מייסלינגר ב-4 במאי 2000. הקונספט בית האחריות. מתנדבים מכל המדינות, צעירים אוסטרים בשירות אזרחי (Zivildieners) ומשרתים אוסטרים בחו"ל לשעבר, יחיו ויעבדו יחד בבית. כתוצאה מכך יתקיים חילוף רעיונות מתמיד. "בית האחריות" יהיה משהו חדש לחלוטין, המחולק לשלוש קומות: בקומה הראשונה יתבצע עיבוד של "הירושה הבלתי רצויה" ובחינה מחודשת של הרקע לנאציונל-סוציאליזם. בקומה השנייה יוקדש מקום להווה, ויוגש סיוע קונקרטי לאנשים, למשל דרך "השירות הסוציאלי האוסטרי" ופרויקטים של זכויות אדם והעולם השלישי. ובקומה השלישית יגובשו רעיונות למען עתיד שוחר שלום. הבסיס הפילוסופי לפרויקט הוא הספר "עקרון האחריות" (Das Prinzip Verantwortung) שנכתב על ידי הנס יונאס בשנת 1979. 

הפרויקט לא יצא לפועל בשנים שלאחר מכן, אך רעיון לקיחת האחריות נותר בעינו. בשנת 2005, בעל מבנה הסמוך לבית הולדתו של היטלר הציע את הנכס שלו עבור הפרויקט. בשנת 2002, חברי שירות הזיכרו קיימו טקס זיכרון לחסידי אומות העולם האוסטרים מול בית הולדתו של היטלר. באוקטובר 2009, ראש העיר גרהרד סקיבה התבטא לראשונה בתמיכה בהקמת "בית שלום" או "בית אחריות" בבית הולדתו של היטלר, בראיון לעיתון האוסטרי "Kurier".

במחצית הראשונה של 2014, זכה המיזם לתמיכה גוברת מצד הציבור וארגונים בינלאומיים מוכרים כמו הליגה נגד השמצה, המרכז היהודי באושוויץ, המרכז האירופי לזכויות הצוענים ומרכז הזיכרון על שם ג'ון ראבה בנאנג'ינג. עוד הביעו תמיכה ברעיון: ואלי אקספורט, פרנץ פישלר, אלפרד גוזנבאואר אנדרה הלר, ביאטה קלרספלד, משה צימרמן, וולדיסלב ברטושבסקי.

האתגר הרעיוני סביב האתר נבע מכך שהמבנה אינו מוגדר כ"אתר ביצוע" דוגמת אוברזלצברג או הבית החום או הרייכספארטיטאגסגלנדה. הוא גם אינו "אתר קורבנות" (כמו אושוויץ או מאוטהאוזן או הרטהיים), שכן היטלר התגורר בו כחודשיים בלבד כתינוק, ולא בוצעו בו פשעים הקשורים לשואה. המיזם ביקש ליצור "סמל-נגד" שיהפוך את המקום המזוהה עם הולדת הדיקטטור לסמל של שלום ולמידה, תוך מיתוג העיר בראונאו אם אין כעיר המייצגת ערכים אלו. בית האחריות עוסק ביצירת סמל אחר, של סמל נגד עם משמעות הפוכה ממה שמולדת אדולף היטלר מסמלת. הכוונה הייתה להפוך את סמל הולדת השואה לסמל של אחריות, למידה, שלום ויצירתיות.Turning the birthplace of Adolf Hitler into a House of Responsibility a proposed ideaWhat will happen to the Hitler-Haus

על אף התמיכה במיזם, במאי 2023 הוחלט על ידי ממשלת אוסטריה כי המבנה יהפוך לבית ספר להכשרת קציני משטרה בתחום זכויות האדם. החלטה זו הובילה לביטול רעיון "בית האחריות" במתכונתו המקורית.   

 הערות שוליים 
קטגוריה:אוסטריה: היסטוריה

קטגוריה:אדולף היטלר
קטגוריה:זיכרון השואה
קטגוריה:אוסטריה עילית